сектора на ИКТ могат да инвестират минимум 500 000 000 000,00 IDR (петстотин милиарда рупии), за да имат право да получат полза. В допълнение към гореизложеното се прилагат някои други критерии за допустимост, т.е. депозиране на минимум 10 % от инвестиционния план в индонезийски банки, поддържане на коефициент на задлъжнялост най-малко 4,1 и притежаване на статут на индонезийски правен субект от 15 август 2011 г. насам.
 (255)
 Разследването обаче показа, че нито един производител износител не е използвал тази схема и следователно Комисията не я анализира допълнително.
 3.5.4. Предоставяне на финансиране и гаранции за износ при преференциални условия от Indonesia Eximbank
 (256)
 В жалбата се твърди, че Lempabaga Pembiyaan Ekspor Indonesia (Eximbank) — банка 100 % държавна собственост, действа като специална институция на министерството на финансите, която има за цел да подкрепя външната търговия на Индонезия. Според жалбоподателя в това си качество Eximbank предоставя финансиране за износ при преференциални условия на индонезийските сектори надолу по веригата във връзка с палмовото масло, което включва производителите на биодизел.
 (257)
 Според жалбата целта на Eximbank е да подкрепя правителствените политики в рамките на насърчаването на националната експортна програма чрез предоставяне на национално финансиране за износ и в жалбата се твърди, че в своя годишен доклад за 2017 г. Eximbank допълнително е посочила, че се ангажира да подкрепя активно индонезийските свързани сектори за производство на палмово масло, които представляват основната част от клиентската ѝ база.
 (258)
 Освен това в жалбата се твърди, че широк кръг от финансови услуги, като финансиране за износ, гаранции за износ, застраховане на износа и консултантски услуги, осигурявани от Eximbank, се определят като финансово участие от страна на ПИ. Освен това в жалбата е добавено, че в Закон No 2/2009 се посочва, че функцията на Eximbank е да предоставя финансиране за всички сделки или проекти, които не са изгодни за търговското банкиране, с цел стимулиране на износа. В този контекст в жалбата се твърди, че според годишния доклад за 2017 г. на Eximbank банката е държала активи под формата на финансиране и под формата на вземания с равни на 0 % номинални лихвени проценти, деноминирани в рупии, както и в други чуждестранни валути. Поради това в жалбата се твърди, че макар и да не може точно да се определи лихвеният процент, прилаган от Eximbank за производителите на биодизел, той все пак би бил под пазарната цена и следователно представлява полза за тях.
 (259)
 Разследването посочи, че Eximbank е създадена от ПИ съгласно Закон No 2/2009 и предоставя финансиране под формата на текущи активи и/или инвестиции. По-конкретно разследването показа, че Eximbank участва в следните дейности:
 —
 предоставяне на гаранции за индонезийските износители, чуждестранните вносители и по оферти, свързани с изпълнението на проекти;
 —
 предоставяне на механизми за застраховане за износители, в случай че съществуващите агенции за застраховане на износа не могат да предоставят услуги; и
 —
 предоставяне на консултантски услуги, извършвани от консултантски служби, на банките, финансовите институции, производителите износители на стоки за износ, особено малки и средни предприятия и кооперации.
 (260)
 Разследването показа, че само един от производителите износители е